San Diego Zoo - berømt zoo safari park - spar penge på indgangsbillet
Et af de mest kendte og velrenommerede zoologiske haver i verden ligger i San Diego’s Balboa Park – San Diego Zoo. Med stor fokus på dyrevelfærd og på at uddanne besøgende i de forskellige dyrs levevilkår og levemåder er denne zoologiske have blevet verdensberømt som et af jordens bedste zoo’s.
Zoo San Diego i Balboa Park.
San Diego Zoologiske Have er stor og flot, og når du tager på besøg i haven, er det en god ide at huske vandreskoene. De mange spændende temaområder og stier gør at man får gået en del kilometre – dog er der en mulighed for at tage med på en guided bustur rundt i parken. Efter busturen er det nemmere at bestemme sig for hvilke områder, du gerne vil udforske nærmere.
Find rabat på billetter til San Diego Zoo
Nogle af de mest populære områder i haven er Australian Outback, Panda Canyon, Urban Jungle, Discovery Outpost og Elephant Odyssey. Det nyeste område er Africa Rocks, og temaområdet, som åbnede i juli 2017, er allerede blevet en publikums-favorit i denne fantastiske zoologiske have.
Info om San Diego Zoo.
San Diego Safari Park er også en del af zoologisk have i San Diego, men ligger ca. ½ times kørsel mod nord i San Pasqual Valley ved Escondido. I safariparken køres parkens besøgende rundt i busser og oplever de forskellige områder, og det er ligeledes muligt at tage en tur i svævebane eller komme på luftballon-ture, så man kan se dyrene og temaområder fra oven.
Find rabat på billetter til San Diego Safari Park
Se også fugleshows i safariparken og hør hvorledes trænerne øver sammen med de store rovfugle.
Svævetur i Safari Park.
Info om San Diego Safari Park.
Spar penge på billetten til San Diego Zoo
Såfremt du planlægger at besøge flere forlystelsesparker i det sydlige Californien – såsom SeaWorld i San Diego, Disneyland i Los Angeles, Disney California Adventure i Los Angeles eller Legoland i Carlsbad kan der være penge at spare. Inden du køber individuelle indgangsbilletter til disse forlystelsesparker bør du undersøge om du kan spare penge ved at købe CityPASS til Sydcalifornien.